“กทม.” ชี้ PM2.5 เช้านี้ เกินมาตรฐาน 11 เขต แนวโน้มสูงขึ้น
“สำนักสิ่งแวดล้อมกรุงเทพมหานคร” รายงานผลการตรวจวัด PM2.5 มีแนวโน้มรุนแรงเพิ่มมากขึ้น พบว่าเกินมาตรฐาน 11 เขต เป็นผลมาจากอัตราการระบายอากาศไม่ดี ลมอ่อนมีความเร็ว
“สำนักสิ่งแวดล้อมกรุงเทพมหานคร” รายงานผลการตรวจวัด PM2.5 มีแนวโน้มรุนแรงเพิ่มมากขึ้น พบว่าเกินมาตรฐาน 11 เขต เป็นผลมาจากอัตราการระบายอากาศไม่ดี ลมอ่อนมีความเร็ว
22 ธ.ค. 2565

ผู้สื่อข่าวรายงานว่า สถานการณ์ค่าฝุ่นละอองขนาดเล็ก (PM2.5) มีแนวโน้มรุนแรงเพิ่มมากขึ้น โดยสำนักสิ่งแวดล้อม กรุงเทพมหานคร (กทม.) รายงานผลการตรวจวัด PM2.5 เมื่อเวลา 07:00 น.ที่ผ่านมาอยู่ในช่วง 28-57 ไมโครกรัม/ลูกบาศก์เมตร (มคก./ลบ.ม.) หรือมีค่าเฉลี่ยอยู่ที่ 44 มคก./ลบ.ม.
โดยมีพื้นที่ที่มีค่าเกินมาตรฐาน 50 มคก./ลบ.ม.ซึ่งเป็นระดับเริ่มมีผลต่อสุขภาพจำนวน 11 พื้นที่ ได้แก่ ริมถนนทวีวัฒนา, เขตทวีวัฒนา, ริมถนนเพชรเกษม, เขตหนองแขม, ริมถนนบางนาตราด, เขตบางนา, ริมถนนพระราม 4, เขตปทุมวัน, ริมถนนศรีนครินทร์, เขตประเวศ, ริมถนนพระราม 3, เขตยานนาวา, ริมถนนพหลโยธิน, เขตบางเขน, ริมถนนเลียบคลองสอง, เขตคลองสามวา, ป้ายรถเมล์บริเวณแยกมไหศวรรย์, เขตธนบรี, ริมถนนพระราม 2, เขตบางขุนเทียน และริมถนนเจริญนคร เขตคลองสาน เพิ่มขึ้นจากเมื่อวาน 7 พื้นที่ ซึ่งตรวจวัดได้ระหว่าง 52-57 มคก./ลบ.ม.
ส่วนพื้นที่ที่อยู่ในระดับปานกลาง ซึ่งตรวจวัดได้ระหว่าง 38-50 มคก./ลบ.ม.จำนวน 48 พื้นที่เท่าเดิม และพื้นที่ที่อยู่ในระดับดี ซึ่งตรวจวัดได้ระหว่าง 28-37 มคก./ลบ.ม.จำนวน 11 พื้นที่
ทั้งนี้ให้เฝ้าระวังสถานการณ์ตั้งแต่ช่วงเย็นวันที่ 23 ธ.ค.65 เป็นต้นไป เนื่องจากอัตราการระบายอากาศไม่ดี ลมอ่อนมีความเร็วแค่ 7 กม./ชม. สภาพเพดานการลอยตัวอากาศ PBL (Planetary Boundary Layer) ต่ำ ความกดอากาศสูงประกอบกับสภาวะอากาศที่นิ่ง ลมอ่อน มีแนวโน้มทำให้ฝุ่น PM2.5 ระบายตัวไม่ดี เกิดการสะสมปริมาณสูง